title: Komisjoni rakendusmäärus (EL) nr 1195/2013, 22. november 2013 , millega kiidetakse heaks toimeaine naatriumhõbetiosulfaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               26.11.2013

               ET

               Euroopa Liidu Teataja

               L 315/27

         KOMISJONI RAKENDUSMÄÄRUS (EL) nr 1195/2013,
   22. november 2013,
   millega kiidetakse heaks toimeaine naatriumhõbetiosulfaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Naatriumihõbetiosulfaadi puhul, millele on komisjoni otsuses 2003/850/EÜ (3) viidatud kui hõbetiosulfaadile, on nimetatud otsusega täidetud määruse (EÜ) nr 1107/2009 artikli 80 lõike 1 punktis a sätestatud tingimused.

               (2)

               Kooskõlas direktiivi 91/414/EMÜ artikli 6 lõikega 2 esitas Enhold B.V 27. jaanuaril 2003 Madalmaadele taotluse toimeaine naatriumhõbetiosulfaadi lisamiseks direktiivi 91/414/EMÜ I lisasse. Otsusega 2003/850/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas esialgse hindamisaruande 4. juulil 2005. Komisjoni määruse (EL) nr 188/2011 (4) artikli 11 lõike 6 kohaselt nõuti taotlejalt 1. veebruaril 2012 täiendavat teavet. Madalmaade hinnang täiendavatele andmetele esitati ajakohastatud esialgse hindamisaruandena 2012. aasta novembris.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „toiduohutusamet”). Toiduohutusamet esitas komisjonile oma järeldused toimeaine naatriumhõbetiosulfaadi pestitsiidina kasutamise riskihindamise kohta (5)1. märtsil 2013. Liikmesriigid ja komisjon vaatasid hindamisaruande eelnõu ja toiduohutusameti järeldused läbi toiduahela ja loomatervishoiu alalises komitees ning 3. oktoobril 2013 vormistati see komisjoni läbivaatusaruandena naatriumhõbetiosulfaadi kohta.

               (5)

               Mitmest senisest uuringust on ilmnenud, et naatriumhõbetiosulfaati sisaldavad taimekaitsevahendid võivad eeldatavasti üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane naatriumhõbetiosulfaat heaks kiita.

               (6)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (7)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmisi meetmeid. Liikmesriikidel tuleks pärast toimeaine heakskiitmist anda kuus kuud naatriumhõbetiosulfaati sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tagasi võtma. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva täieliku, direktiivi 91/414/EMÜ III lisa kohase toimiku esitamiseks ja hindamiseks kooskõlas ühtsete põhimõtetega.

               (8)

               Kogemused, mis saadi komisjoni määruse (EMÜ) nr 3600/92 (6) raames hinnatud toimeainete direktiivi 91/414/EMÜ I lisasse kandmisel, on näidanud, et seoses andmetele juurdepääsuga võib tekkida raskusi kehtivate lubade omanike kohustuste tõlgendamisega. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa omanik on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loa omanikele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või määrustega, millega kiidetakse heaks toimeaineid.

               (9)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (7) lisa vastavalt muuta.

               (10)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas esitatud toimeaine naatriumhõbetiosulfaat kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuestihindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena naatriumhõbetiosulfaati sisaldavate taimekaitsevahendite kehtivaid lube või tühistavad need 31. oktoobriks 2014.
   Eelkõige peavad liikmesriigid nimetatud tähtpäevaks kontrollima, et käesoleva määruse I lisas sätestatud tingimused on täidetud, välja arvatud nimetatud lisa erisätete veeru B osas nimetatud tingimused, ning et loa omanikul on vastavalt direktiivi 91/414/EMÜ artikli 13 lõigetes 1–4 ja määruse (EÜ) nr 1107/2009 artiklis 62 sätestatud tingimustele olemas direktiivi 91/414/EMÜ II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab naatriumhõbetiosulfaati kas ainsa toimeainena või ühena mitmest toimeainest, mis olid kõik hiljemalt 30. aprilliks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veeru B osa. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               kui toode sisaldab naatriumhõbetiosulfaati ainsa toimeainena, muudavad nad vajaduse korral luba või tühistavad selle hiljemalt 31. oktoobriks 2015, või

               b)

               kui toode sisaldab naatriumhõbetiosulfaati ühena mitmest toimeainest, muudavad nad vajaduse korral luba või tühistavad selle hiljemalt 31. oktoobriks 2015 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni otsus 2003/850/EÜ, 4. detsember 2003, millega tunnistatakse põhimõtteliselt täielikuks üksikasjaliku läbivaatuse jaoks esitatud toimikud, pidades silmas BAS 670H ja hõbetiosulfaadi võimalikku kandmist taimekaitsevahendite turuleviimist käsitleva nõukogu direktiivi 91/414/EMÜ I lisasse (ELT L 322, 9.12.2003, lk 28).

      (4)  Komisjoni määrus (EL) nr 188/2011, 25. veebruar 2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).

      (5)  EFSA Journal 2013;11(3):3136. Kättesaadav internetis www.efsa.europa.eu.

      (6)  Komisjoni määrus (EMÜ) nr 3600/92, 11. detsember 1992, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10.)

      (7)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Naatriumhõbetiosulfaat
                  CASi nr: määramata
                  CIPACi nr: 762

                  Ei kohaldata

                  ≥ 10,0 g Ag/kg
                  Väljendatud hõbedana (Ag)

                  1. mai 2014

                  30. aprill 2024. a.

                  A   OSA
                  Lubatud kasutada ainult siseruumides ja mittesöödavatel kultuuridel.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 alalises toiduahela ja loomatervishoiu komitees naatriumhõbetiosulfaadi kohta koostatud läbivaatusaruande järeldusi, eelkõige selle I ja II lisa.
                  Üldhindamisel peavad liikmesriigid pöörama erilist tähelepanu järgmisele:

                              a)

                              käitlejate ja kasutajate kaitsele;

                              b)

                              hõbeda ioonide võimaliku vabanemise piiramisele kasutatud lahuste kõrvaldamisel;

                              c)

                              oht maismaa selgroogsetele ja mullas elavatele selgrootutele reoveesetete kasutamisel põllumajanduses.

                        Vajaduse korral peavad kasutustingimused sisaldama riskivähendamismeetmeid.

         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Üldnimetus tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiitmise aegumine

                     Erisätted

                     „63

                     Naatriumhõbetiosulfaat
                     CASi nr: määramata
                     CIPACi nr: 762

                     Ei kohaldata

                     ≥ 10,0 g Ag/kg
                     Väljendatud hõbedana (Ag)

                     1. mai 2014

                     30. aprill 2024. a.

                     A   OSA
                     Lubatud kasutada ainult siseruumides ja mittesöödavatel kultuuridel.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 3. oktoobril 2013 alalises toiduahela ja loomatervishoiu komitees naatriumhõbetiosulfaadi kohta koostatud läbivaatusaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu järgmisele:

                                 a)

                                 käitlejate ja kasutajate kaitsele;

                                 b)

                                 hõbeda ioonide võimaliku vabanemise piiramisele kasutatud lahuste kõrvaldamisel;

                                 c)

                                 oht maismaa selgroogsetele ja mullas elavatele selgrootutele reoveesetete kasutamisel põllumajanduses.

                           Vajaduse korral peavad kasutustingimused sisaldama riskivähendamismeetmeid.”

         (1)  Täiendavad andmed toimeaine tunnusandmete ja kirjelduse kohta on esitatud läbivaatusaruandes.


title: Komisjoni rakendusmäärus (EL) nr 190/2013, 5. märts 2013 , millega muudetakse rakendusmäärust (EL) nr 540/2011 seoses toimeaine naatriumhüpokloriti heakskiitmise tingimustega  EMPs kohaldatav tekst

text:
               6.3.2013

               ET

               Euroopa Liidu Teataja

               L 62/19

         KOMISJONI RAKENDUSMÄÄRUS (EL) nr 190/2013,
   5. märts 2013,
   millega muudetakse rakendusmäärust (EL) nr 540/2011 seoses toimeaine naatriumhüpokloriti heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Toimeaine naatriumhüpoklorit kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (4) artikliga 24b ette nähtud menetluse kohaselt. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet kõnealuse määruse kohaselt heakskiidetuna ning see on esitatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A osa loetelus.

               (2)

               25. juunil 2012 esitas Euroopa Toiduohutusamet (edaspidi „toiduohutusamet”) vastavalt määruse (EÜ) nr 2229/2004 artiklile 25a komisjonile oma arvamuse naatriumhüpokloriti läbivaatamisaruande kavandi kohta (6). Toiduohutusamet edastas teatajale oma arvamuse naatriumhüpokloriti kohta. Komisjon palus esitada märkusi naatriumhüpokloriti läbivaatamisaruande kavandi kohta. Liikmesriigid ja komisjon vaatasid läbivaatamisaruande kavandi ja ameti arvamuse läbi alalises toiduahela ja loomatervishoiu komitees ning 1. veebruaril 2013. aastal vormistati need naatriumhüpokloritit käsitlevaks komisjoni läbivaatamisaruandeks.

               (3)

               Kinnitatakse, et toimeaine naatriumhüpoklorit on määruse (EÜ) nr 1107/2009 alusel heaks kiidetud.

               (4)

               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on vaja muuta naatriumhüpokloriti heakskiitmise tingimusi. Olenemata sellest, et naatriumhüpokloriti kui üldkasutatava tarbeaine kohta on olemas põhjalik teave, ei ole käitaja, töötaja ega pinnavee kokkupuudet võimalik lõplikult hinnata, kui võetakse arvesse üksnes teataja esitatud andmeid. Seepärast on asjakohane piirduda selle kasutamisega siseruumides ja lisada liikmesriikide jaoks mõned uued sätted naatriumhüpokloritit sisaldavate taimekaitsevahendite lubade andmise kohta.

               (5)

               Seetõttu tuleks rakendusmääruse (EL) nr 540/2011 lisa vastavalt muuta.

               (6)

               Enne käesoleva määruse rakendamist tuleks liikmesriikidele, teatajatele ja taimekaitsevahendite lubade valdajatele anda piisavalt aega, et nad saaksid heakskiitmise tingimuste muudatustest tulenevate nõuete täitmiseks valmistuda.

               (7)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 344, 20.12.2008, lk 89.

      (4)  ELT L 379, 24.12.2004, lk 13.

      (5)  ELT L 153, 11.6.2011, lk 1.

      (6)  Euroopa Toiduohutusamet: Conclusion on the peer review of the pesticide risk assessment of the active substance sodium hypochlorite. EFSA Journal (2012);10(7):2796. [40 lk] doi:10.2903/j.efsa.2012.2796. Kättesaadav internetis: www.efsa.europa.eu/efsajournal.

      LISA
      Rakendusmääruse (EL) nr 540/2011 lisa A osa rida 254, mis käsitleb toimeainet naatriumhüpokloritit, asendatakse järgmisega.

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „254

                     Naatriumhüpoklorit
                     CASi nr: 7681-52-9
                     CIPACi nr: 848

                     Naatriumhüpoklorit

                     Naatriumhüpoklorit: 105 g/kg–126 g/kg (122 g/L–151 g/L) tehniline kontsentraat
                     10–12 massiprotsenti, väljendatud kloorina

                     1. september 2009

                     31. august 2019

                     A   OSA
                     Lubatakse kasutada ainult desinfektandina siseruumides.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 1. veebruaril 2013 naatriumhüpokloriti kohta koostatud läbivaatamisaruande (SANCO/2988/2008) järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu järgmisele:

                                 a)

                                 käitajale ja töötajatele avalduv risk;

                                 b)

                                 välditakse olukorda, kus naatriumhüpoklorit ja selle reaktsioonisaadused satuvad mulda töödeldud komposti laotamisel mahepõllumajandusmaale.

                           Vajaduse korral sisaldavad kasutustingimused riskivähendamismeetmeid.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatusaruandes.


title: Komisjoni rakendusmäärus (EL) nr 1116/2012, 28. november 2012 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               29.11.2012

               ET

               Euroopa Liidu Teataja

               L 329/16

         KOMISJONI RAKENDUSMÄÄRUS (EL) nr 1116/2012,
   28. november 2012,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Määruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruses (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  50,7

                  MA

                  53,2

                  MK

                  37,4

                  TN

                  74,5

                  TR

                  64,0

                  ZZ

                  56,0

                  0707 00 05

                  AL

                  70,7

                  MA

                  141,4

                  MK

                  58,4

                  TR

                  93,7

                  ZZ

                  91,1

                  0709 93 10

                  MA

                  90,7

                  TR

                  88,8

                  ZZ

                  89,8

                  0805 20 10

                  MA

                  78,6

                  ZZ

                  78,6

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  84,5

                  ZZ

                  66,8

                  0805 50 10

                  AR

                  68,7

                  TR

                  78,4

                  ZZ

                  73,6

                  0808 10 80

                  MK

                  38,5

                  NZ

                  138,3

                  US

                  182,4

                  ZA

                  88,7

                  ZZ

                  112,0

                  0808 30 90

                  CN

                  66,2

                  TR

                  116,3

                  ZZ

                  91,3

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.


title: Komisjoni rakendusmäärus (EL) nr 154/2014, 19. veebruar 2014 , millega muudetakse rakendusmäärust (EL) nr 540/2011 toimeaine teepuuekstrakti heakskiitmise tingimuste osas  EMPs kohaldatav tekst

text:
               20.2.2014

               ET

               Euroopa Liidu Teataja

               L 50/7

      KOMISJONI RAKENDUSMÄÄRUS (EL) nr 154/2014,
   19. veebruar 2014,
   millega muudetakse rakendusmäärust (EL) nr 540/2011 toimeaine teepuuekstrakti heakskiitmise tingimuste osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c ja artikli 78 lõiget 2,
   ning arvestades järgmist:

               (1)

               Komisjoni määruse (EÜ) nr 2229/2004 (2) artiklis 24b ette nähtud korras on toimeaine teepuuekstrakt kantud komisjoni direktiiviga 2008/127/EÜ (3) nõukogu direktiivi 91/414/EMÜ (4) I lisasse. Pärast seda, kui direktiiv 91/414/EMÜ asendati määrusega (EÜ) nr 1107/2009, käsitatakse seda ainet kõnealuse määruse kohaselt heakskiidetuna ning see on esitatud komisjoni rakendusmääruse (EL) nr 540/2011 (5) lisa A osas.

               (2)

               Määruse (EÜ) nr 2229/2004 artikli 25a kohaselt esitas Euroopa Toiduohutusamet (edaspidi „toiduohutusamet”) 16. detsembril 2011 komisjonile teepuuekstrakti käsitleva esialgse läbivaatamisaruande (6) kohta oma arvamuse. Toiduohutusamet edastas oma arvamuse teepuuekstrakti kohta teavitajale. Komisjon palus teepuuekstrakti käsitleva esialgse läbivaatamisaruande kohta märkusi esitada. Liikmesriigid ja komisjon vaatasid esialgse läbivaatamisaruande ja toiduohutusameti arvamuse läbi alalises toiduahela ja loomatervishoiu komitees ning 13. detsembril 2013. aastal vormistati need teepuuekstrakti käsitlevaks komisjoni läbivaatamisaruandeks.

               (3)

               Kinnitatakse, et toimeaine teepuuekstrakt on määruse (EÜ) nr 1107/2009 alusel heaks kiidetud.

               (4)

               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on vaja muuta teepuuekstrakti heakskiitmise tingimusi. Eelkõige on asjakohane nõuda kinnitavat lisateavet.

               (5)

               Seetõttu tuleks rakendusmääruse (EL) nr 540/2011 lisa vastavalt muuta.

               (6)

               Liikmesriikidele tuleks anda aega teepuuekstrakti sisaldavate taimekaitsevahendite lubade muutmiseks või tühistamiseks.

               (7)

               Kui liikmesriigid annavad teepuuekstrakti sisaldavatele taimekaitsevahenditele ajapikendust kooskõlas määruse (EÜ) nr 1107/2009 artikliga 46, peab kõnealune ajapikendus lõppema hiljemalt 18 kuud pärast käesoleva määruse jõustumist.

               (8)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Üleminekumeetmed
   Liikmesriigid muudavad või tühistavad vajaduse korral kooskõlas määrusega (EÜ) nr 1107/2009 toimeainet teepuuekstrakti sisaldavate taimekaitsevahendite load hiljemalt 12. septembriks 2014.
   Artikkel 3
   Ajapikendus
   Mis tahes ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 12. septembril 2015.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Komisjoni määrus (EÜ) nr 2229/2004, 3. detsember 2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad (ELT L 379, 24.12.2004, lk 13).

      (3)  Komisjoni direktiiv 2008/127/EÜ, 18. detsember 2008, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).

      (4)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (5)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (6)  Conclusion on the peer review of the pesticide risk assessment of the active substance extract from tea tree, EFSA Journal 2012; 10(2):2542. Kättesaadav aadressil www.efsa.europa.eu/efsajournal.htm

      LISA
      Rakendusmääruse (EL) nr 540/2011 lisa A osa teepuuekstrakti käsitlev rida 228 asendatakse järgmisega.

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „228

                     Teepuuekstrakt
                     CASi nr: teepuuõli 68647-73-4
                     Peamised koostisained:

                                 terpineen-4-ool 562-74-3

                                 γ-terpineen 99-85-4

                                 α-terpineen 99-86-5

                                 1,8-tsineool 470-82-6

                           CIPACi nr: 914

                     Teepuuõli on keemiliste ainete segu.

                                 Peamised koostisained:

                                             terpineen-4-ool ≥ 300 g/kg

                                             γ-terpineen ≥ 100 g/kg

                                             α-terpineen ≥ 50 g/kg

                                             1,8-tsineool ≥ 1 g/kg

                                 Oluline lisand:
                                 metüüleugenool: kuni 1 g/kg tehnilises materjalis

                     1. september 2009

                     31. august 2019

                     A   OSA
                     Lubatakse kasutada ainult fungitsiidina kasvuhoones.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 13. detsembril 2013 teepuuekstrakti kohta koostatud hindamisaruande (SANCO/2609/2008 (lõplik)) järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:

                                 —

                                 käitajate ja töötajate kaitsele ning tagama, et kasutustingimustega nähtaks vajaduse korral ette piisavad isikukaitsevahendid;

                                 —

                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas;

                                 —

                                 pinnavee ja veeorganismide kaitsele;

                                 —

                                 meemesilaste, sihtrühma mittekuuluvate lülijalgsete, vihmausside ja sihtrühma mittekuuluvate mikro- ja makro-organismide kaitsele.

                           Vajaduse korral sisaldavad kasutustingimused riskide vähendamise meetmeid.
                     Teavitaja esitab kinnitavad andmed järgmise kohta:

                                 a)

                                 taime ainevahetus ja tarbijate kokkupuude ainega;

                                 b)

                                 ekstrakti koostisosade toksilisus ja muude võimalike lisandite kui metüüleugenooli olulisus;

                                 c)

                                 ekstrakti vähemal määral imenduvate koostisosade ja võimalike pinnase transformatsiooni saaduste sattumine põhjavette;

                                 d)

                                 mõju bioloogilistele reoveepuhastusmeetoditele.

                           Teavitaja esitab kõnealuse teabe komisjonile, liikmesriikidele ja toiduohutusametile hiljemalt 30. aprilliks 2016.”

         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 916/2014, 22. august 2014 , millega kiidetakse heaks põhiaine sahharoos vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               23.8.2014

               ET

               Euroopa Liidu Teataja

               L 251/16

         KOMISJONI RAKENDUSMÄÄRUS (EL) nr 916/2014,
   22. august 2014,
   millega kiidetakse heaks põhiaine sahharoos vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes kõnealuse määruse artikli 13 lõikega 2,
   ning arvestades järgmist:

               (1)

               Määruse (EÜ) nr 1107/2009 artikli 23 lõike 3 kohaselt sai komisjon 24. aprillil 2013 ITAB-lt taotluse sahharoosi heakskiitmiseks põhiainena. Taotlusele oli lisatud artikli 23 lõike 3 teises lõigus nõutav teave.

               (2)

               Komisjon palus Euroopa Toiduohutusametilt (edaspidi „toiduohutusamet”) teaduslikku abi. Toiduohutusamet esitas komisjonile tehnilise aruande asjaomase aine kohta 12. juunil 2014 (2). Komisjon esitas läbivaatamisaruande (3) ja käesoleva määruse eelnõu sahharoosi heakskiitmise kohta alalisele taime-, looma-, toidu- ja söödakomiteele 11. juulil 2014.

               (3)

               Taotleja esitatud dokumentidest ilmneb, et sahharoos vastab Euroopa Parlamendi ja nõukogu määruse (EÜ) nr 178/2002 (4) artiklis 2 määratletud mõiste „toit” kriteeriumidele. Peale selle ei kasutata sahharoosi valdavalt taimekaitsevahendina, kuid seda on sellegipoolest võimalik taimekaitses kasutada tootena, mis koosneb nimetatud ainest ja veest. Seega tuleb seda käsitada kui põhiainet.

               (4)

               Uuringutest on ilmnenud, et sahharoos võib eeldatavalt üldjoontes vastata määruse (EÜ) nr 1107/2009 artiklis 23 sätestatud nõuetele, eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seepärast on asjakohane sahharoos põhiainena heaks kiita.

               (5)

               Määruse (EÜ) nr 1107/2009 artikli 13 lõike 2 kohaselt koostoimes kõnealuse määruse artikliga 6 ning arvestades teaduse ja tehnika arengut on siiski vaja lisada teatavad heakskiitmise tingimused, mida on üksikasjalikult kirjeldatud käesoleva määruse I lisas.

               (6)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (5) lisa vastavalt muuta.

               (7)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Põhiaine heakskiitmine
   I lisas kirjeldatud põhiaine sahharoos kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa C osa muudetakse käesoleva määruse II lisa kohaselt.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. august 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Outcome of the consultation with Member States and EFSA on the basic substance application for sucrose/saccharoseand the conclusions drawn by EFSA on the specific points raised. 2014:EN-616, 27 lk

      (3)  http://ec.europa.eu/sanco_pesticides/public/?event=homepage

      (4)  Euroopa Parlamendi ja nõukogu määrus (EÜ) nr 178/2002, 28. jaanuar 2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

      (5)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Erisätted

                  Sahharoos
                  CASi nr: 57–50-1

                  α-D-glükopüranosüül-(1→2)-β-D-fruktofuranosiid või β-D-fruktofuranosüül-(2→1)-α-D-glükopüranosiid

                  Toiduks kasutatav

                  1. jaanuar 2015

                  Lubatud kasutada ainult põllukultuuride enesekaitsemehhanisme esilekutsuva põhiainena.
                  Sahharoosi kasutatakse vastavalt konkreetsetele tingimustele, mis on esitatud alalises taime-, looma-, toidu- ja söödakomitees 11. juulil 2014 sahharoosi kohta koostatud läbivaatamisaruande (SANCO/11406/2014) järeldustes ning eriti selle I ja II liites.

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.

      II LISA
      Rakendusmääruse (EÜ) nr 540/2011 lisa C osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Erisätted

                     „3

                     Sahharoos
                     CASi nr: 57–50-1

                     α-D-glükopüranosüül-(1→2)-β-D-fruktofuranosiid või β-D-fruktofuranosüül-(2→1)-α-D-glükopüranosiid

                     Toiduks kasutatav

                     1. jaanuar 2015

                     Lubatud kasutada ainult põllukultuuride enesekaitsemehhanisme esilekutsuva põhiainena.
                     Sahharoosi kasutatakse vastavalt konkreetsetele tingimustele, mis on esitatud alalises taime-, looma-, toidu- ja söödakomitees 11. juulil 2014 sahharoosi kohta koostatud läbivaatamisaruande (SANCO/11406/2014) järeldustes ning eriti selle I ja II liites.”

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.


title: Komisjoni rakendusmäärus (EL) nr 702/2011, 20. juuli 2011 , millega kiidetakse heaks toimeaine proheksadioon kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               21.7.2011

               ET

               Euroopa Liidu Teataja

               L 190/28

         KOMISJONI RAKENDUSMÄÄRUS (EL) nr 702/2011,
   20. juuli 2011,
   millega kiidetakse heaks toimeaine proheksadioon kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile b kohaldatakse nõukogu direktiivi 91/414/EMÜ (2) toimeainete suhtes, mis on loetletud komisjoni 27. juuni 2007. aasta määruse (EÜ) nr 737/2007 (milles sätestatakse esimese toimeainete rühma nõukogu direktiivi 91/414/EMÜ I lisasse kuulumise pikendamise menetlus ja kehtestatakse kõnealuste ainete loetelu) (3) I lisas, seoses heakskiitmise menetluse ja tingimustega. Proheksadioon (endise nimetusega proheksadioonkaltsium) on loetletud määruse (EÜ) nr 737/2007 I lisas.

               (2)

               Proheksadioonile antud heakskiit aegub 31. detsembril 2011. aastal, nagu on sätestatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (4) lisa A osas. Kooskõlas määruse (EÜ) nr 737/2007 artikliga 4 esitati kõnealuses artiklis ette nähtud ajavahemiku jooksul teade toimeaine proheksadiooni direktiivi 91/414/EMÜ I lisasse kuulumise pikendamiseks.

               (3)

               Kõnealune teade tunnistati vastuvõetavaks komisjoni 28. juuli 2008. aasta otsusega 2008/656/EÜ toimeainete asiimsulfurooni, asoksüstrobiini, fluroksüpüüri, imasaliili, metüülkresoksiimi, proheksadioonkaltsiumi ja spiroksamiini nõukogu direktiivi 91/414/EMÜ I lisasse kuulumise pikendamist käsitlevate teadete vastuvõetavuse ja asjaomaste teatajate loetelu moodustamise kohta (5).

               (4)

               Määruse (EÜ) nr 737/2007 artiklis 6 sätestatud ajavahemiku jooksul esitas teataja kõnealuse artikli kohaselt nõutava teabe koos selgitusega iga esitatud uue uuringu asjakohasuse kohta.

               (5)

               Referentliikmesriik koostas kaasreferentliikmesriigiga konsulteerides hindamisaruande ning esitas selle 5. juunil 2009. aastal Euroopa Toiduohutusametile (edaspidi „amet”) ja komisjonile. Lisaks toimeainele antavale hinnangule sisaldab kõnealune aruanne ka loetelu uuringutest, millele referentliikmesriik oma hinnangu andmisel tugines.

               (6)

               Amet edastas hindamisaruande teatajale ja liikmesriikidele märkuste saamiseks ning edastas saadud märkused komisjonile. Amet tegi hindamisaruande ka üldsusele kättesaadavaks.

               (7)

               Komisjoni taotlusel viisid liikmesriigid ja amet hindamisaruande suhtes läbi vastastikuse eksperthindamise. Amet esitas komisjonile proheksadiooni riskihindamisele antud vastastikust eksperdihinnangut käsitleva järelduse (6)12. märtsil 2010. aastal. Liikmesriigid ja komisjon vaatasid hindamisaruande ja ameti järelduse läbi alalises toiduahela ja loomatervishoiu komitees ning 17. juunil 2011. aastal vormistati need proheksadiooni käsitlevaks komisjoni läbivaatamisaruandeks.

               (8)

               Mitmest senisest uuringust on ilmnenud, et proheksadiooni sisaldavad taimekaitsevahendid võivad eeldatavalt üldjoontes jätkuvalt vastata direktiivi 91/414/EMÜ artikli 5 lõike 1 punktides a ja b sätestatud nõuetele eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seepärast on asjakohane proheksadioon heaks kiita.

               (9)

               Heakskiitmisele peaks eelnema mõistlik ajavahemik, et liikmesriikidel ja huvitatud isikutel oleks võimalik teha ettevalmistusi heakskiitmisest tulenevate uute nõuete täitmiseks.

               (10)

               Ilma et see piiraks määruses (EÜ) nr 1107/2009 sätestatud heakskiitmisjärgsete kohustuste täitmist ning võttes arvesse erilist olukorda, mille tingis üleminek direktiivi 91/414/EMÜ kohaldamiselt määruse (EÜ) nr 1107/2009 kohaldamisele, tuleks siiski kohaldada järgmist. Liikmesriikidele tuleks pärast heakskiitmist näha ette kuuekuuline ajavahemik proheksadiooni sisaldavate taimekaitsevahendite lubade läbivaatamiseks. Liikmesriigid peaksid lube muutma või load asendama või tühistama, kui see on asjakohane. Erandina kõnealusest tähtajast tuleks ette näha pikem ajavahemik iga taimekaitsevahendit ja selle iga kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.

               (11)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmisel saadud kogemus on näidanud, et raskusi võib tekkida kehtivate lubade omanike kohustuste tõlgendamisel seoses andmetele juurdepääsuga. Edasiste raskuste vältimiseks oleks seepärast vaja täpsustada liikmesriikide kohustusi, eelkõige kohustust kontrollida, et loa omanik tõendab, et tal on juurdepääs toimikule, mis vastab kõnealuse direktiivi II lisa nõuetele. Sellise täpsustamise tulemusena ei panda liikmesriikidele ega loaomanikele siiski mingeid uusi kohustusi võrreldes seni vastu võetud direktiividega, millega muudetakse kõnealuse direktiivi I lisa, või võrreldes toimeainete heakskiitmise määrustega.

               (12)

               Kooskõlas määruse (EÜ) nr 1107/2009 artikli 13 lõikega 4 tuleks rakendusmääruse (EL) nr 540/2011 lisa vastavalt muuta.

               (13)

               Selguse huvides tuleks tunnistada kehtetuks komisjoni 20. augusti 2010. aasta direktiiv 2010/56/EL, millega muudetakse nõukogu direktiivi 91/414/EMÜ I lisa, et pikendada toimeaine proheksadioon lisasse kuulumist (8).

               (14)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas loetletud toimeaine proheksadioon kiidetakse heaks kõnealuses lisas sätestatud tingimustel.
   Artikkel 2
   Taimekaitsevahendite ümberhindamine
   1.   Kooskõlas määrusega (EÜ) nr 1107/2009 muudavad või tühistavad liikmesriigid vajaduse korral toimeainena proheksadiooni sisaldavate taimekaitsevahendite kehtivad load 30. juuniks 2012. aastaks.
   Eelkõige kontrollivad nad nimetatud tähtpäevaks, et on täidetud käesoleva määruse I lisas sätestatud tingimused, välja arvatud need, mis on kindlaks määratud nimetatud lisa erisätteid käsitleva veeru B osas, ning et loa omanikul on direktiivi 91/414/EMÜ artikli 13 lõigete 1–4 ja määruse (EÜ) nr 1107/2009 artikli 62 nõuetele vastav toimik või juurdepääs sellele.
   2.   Iga lubatud taimekaitsevahendi puhul, mis sisaldab proheksadiooni ainsa toimeainena või ühena mitmest toimeainest, mis kõik on hiljemalt 31. detsembriks 2011. aastaks loetletud rakendusmääruse (EL) nr 540/2011 lisas, viivad liikmesriigid erandina lõikest 1 läbi toote uue hindamise direktiivi 91/414/EMÜ III lisa nõuetele vastava toimiku põhjal kooskõlas määruse (EÜ) nr 1107/2009 artikli 29 lõikes 6 osutatud ühtsete põhimõtetega ning võttes arvesse käesoleva määruse I lisa erisätteid käsitleva veeru B osa. Selle hindamise põhjal otsustavad liikmesriigid, kas toode vastab endiselt määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist,

               a)

               kui taimekaitsevahend sisaldab proheksadiooni ainsa toimeainena, muudavad liikmesriigid vajaduse korral luba või tühistavad selle hiljemalt 31. detsembriks 2015, või

               b)

               kui taimekaitsevahend sisaldab proheksadiooni ühena mitmest toimeainest, muudavad liikmesriigid vajaduse korral luba või tühistavad selle 31. detsembriks 2015 või kuupäevaks, mis on loa selliseks muutmiseks või tühistamiseks ette nähtud vastavas õigusaktis või vastavates õigusaktides, millega asjaomane toimeaine või asjaomased toimeained kanti direktiivi 91/414/EMÜ I lisasse või millega kõnealune toimeaine või kõnealused toimeained heaks kiideti, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtetuks tunnistamine
   Direktiiv 2010/56/EL tunnistatakse kehtetuks.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuli 2011

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 169, 29.6.2007, lk 10.

      (4)  ELT L 153, 11.6.2011, lk 1.

      (5)  ELT L 214, 9.8.2008, lk 70.

      (6)  Euroopa Toiduohutusamet; „Conclusion on the peer review of the pesticide risk assessment of the active substance prohexadione on request from the European Commission”. EFSA Journal 2010; 8(3):1555.

      (7)  EÜT L 366, 15.12.1992, lk 10.

      (8)  ELT L 220, 21.8.2010, lk 71.

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiitmise aegumine

                  Erisätted

                  Proheksadioon
                  CASi nr 127277-53-6 (proheksadioonkaltsium)

                  CIPACi nr 567 (proheksadioon)

                  nr 567 020 (proheksadioonkaltsium)

                  3,5-diokso-4-propionüültsükloheksaankarboksüülhape

                  ≥ 890 g/kg
                  (proheksadioonkaltsiumina)

                  1. jaanuar 2012

                  31. detsember 2021

                  A   OSA
                  Lubatud kasutada ainult taimekasvuregulaatorina.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal alalises toiduahela ja loomatervishoiu komitees proheksadiooni kohta koostatud läbivaatamisaruande järeldusi, eelkõige aruande I ja II liidet.

         (1)  Täiendavad andmed toimeaine identifitseerimiseks ja täpsustamiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osas jäetakse välja proheksadiooni käsitlev kanne.

                  2)

                  B osasse lisatakse järgmine kanne:

                              Üldnimetus, tunnuskoodid

                              IUPACi nimetus

                              Puhtus (1)

                              Heakskiitmise kuupäev

                              Heakskiitmise aegumine

                              Erisätted

                              „6

                              Proheksadioon
                              CASi nr 127277-53-6 (proheksadioonkaltsium)
                              CIPACi nr 567 (proheksadioon)
                              nr 567 020 (proheksadioonkaltsium)

                              3,5-diokso-4-propionüültsükloheksaankarboksüülhape

                              ≥ 890 g/kg
                              (proheksadioonkaltsiumina)

                              1. jaanuar 2012

                              31. detsember 2021

                              A   OSA
                              Lubatud kasutada ainult taimekasvuregulaatorina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal alalises toiduahela ja loomatervishoiu komitees proheksadiooni kohta koostatud läbivaatamisaruande järeldusi, eelkõige aruande I ja II liidet.”

         (1)  Täiendavad andmed toimeaine identifitseerimiseks ja täpsustamiseks on esitatud läbivaatamisaruandes.


title: Komisjoni rakendusmäärus (EL) nr 852/2012, 19. september 2012 , milles käsitletakse selliste impordilitsentside väljaandmist, mille kohta on esitatud taotlused 2012. aasta septembri seitsmel esimesel päeval määruse (EÜ) nr 539/2007 alusel avatud tariifikvootide raames munasektoris ja ovoalbumiini puhul

text:
               20.9.2012

               ET

               Euroopa Liidu Teataja

               L 253/15

         KOMISJONI RAKENDUSMÄÄRUS (EL) nr 852/2012,
   19. september 2012,
   milles käsitletakse selliste impordilitsentside väljaandmist, mille kohta on esitatud taotlused 2012. aasta septembri seitsmel esimesel päeval määruse (EÜ) nr 539/2007 alusel avatud tariifikvootide raames munasektoris ja ovoalbumiini puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 31. augusti 2006. aasta määrust (EÜ) nr 1301/2006, millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi, (2) eriti selle artikli 7 lõiget 2,
   võttes arvesse komisjoni 15. mai 2007. aasta määrust (EÜ) nr 539/2007, millega sätestatakse tariifikvootide avamine ja haldamine munasektoris ja ovoalbumiini puhul, (3) eriti selle artikli 5 lõiget 6,
   ning arvestades järgmist:

               (1)

               Määrusega (EÜ) nr 539/2007 on avatud tariifikvoodid munasektoris ja ovoalbumiini puhul.

               (2)

               2012. aasta septembri seitsme esimese päeva jooksul alaperioodiks 1. oktoobrist kuni 31. detsembrini 2012 esitatud impordilitsentsitaotlused hõlmavad teatavate kvootide puhul saadaolevast kogusest suuremat kogust. Seetõttu tuleks kindlaks määrata, kui palju impordilitsentse võib välja anda, ja määrata taotletud kogustele jaotuskoefitsient,

         ON VASTU VÕTNUD KÄESOLEVA MÄÄRUSE:
   Artikkel 1
   Vastavalt määrusele (EÜ) nr 539/2007 alaperioodiks 1. oktoobrist kuni 31. detsembrini 2012 esitatud impordilitsentsitaotluste suhtes kohaldatakse käesoleva määruse lisas esitatud jaotuskoefitsienti.
   Artikkel 2
   Käesolev määrus jõustub 20. septembril 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. september 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 238, 1.9.2006, lk 13.

      (3)  ELT L 128, 16.5.2007, lk 19.

      LISA

                  Rühma nr

                  Jrk-nr

                  Alaperioodiks 1.10.2012-31.12.2012 esitatud impordilitsentsitaotluste jaotuskoefitsient
                  (%)

                  E2

                  09.4401

                  26,788977


title: Komisjoni rakendusmäärus (EL) nr 890/2014, 14. august 2014 , millega kiidetakse heaks toimeaine metobromuroon vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

text:
               15.8.2014

               ET

               Euroopa Liidu Teataja

               L 243/42

         KOMISJONI RAKENDUSMÄÄRUS (EL) nr 890/2014,
   14. august 2014,
   millega kiidetakse heaks toimeaine metobromuroon vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:

               (1)

               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on enne 14. juunit 2011 vastu võetud otsus kooskõlas nimetatud direktiivi artikli 6 lõikega 3. Metobromurooni puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni rakendusotsusega 2011/253/EL (3).

               (2)

               Vastavalt direktiivi 91/414/EMÜ artikli 6 lõikele 2 sai Prantsusmaa 15. detsembril 2010 äriühingult Belchim Crop Protection NV/SA taotluse toimeaine metobromuroon kandmiseks direktiivi 91/414/EMÜ I lisasse. Otsusega 2011/253/EL kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas esitatud andme- ja teabenõuetele.

               (3)

               Kõnealuse toimeaine mõju inimeste ja loomade tervisele ning keskkonnale taotleja kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik Prantsusmaa esitas esialgse hindamisaruande 10. jaanuaril 2013. Komisjoni määruse (EL) nr 188/2011 (4) artikli 8 lõike 3 kohaselt nõuti taotlejalt 13. mail 2013 täiendavat teavet. Prantsusmaa hinnang täiendavatele andmetele esitati ajakohastatud esialgse hindamisaruandena 2013. aasta oktoobris.

               (4)

               Esialgse hindamisaruande on läbi vaadanud liikmesriigid ja Euroopa Toiduohutusamet (edaspidi „amet”). Amet esitas komisjonile oma järeldused toimeaine metobromuroon pestitsiidina kasutamise riskihindamise kohta (5)15. jaanuaril 2014. Liikmesriigid ja komisjon vaatasid esialgse hindamisaruande ja ameti järeldused läbi alalises taime-, looma-, toidu- ja söödakomitees ning 11. juulil 2014 vormistati see komisjoni lõpliku läbivaatusaruandena metobromurooni kohta.

               (5)

               Mitmest senisest uuringust on ilmnenud, et metobromurooni sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside korral. Seepärast on asjakohane metobromuroon heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (7)

               Enne toimeaine heakskiitmist tuleks jätta piisav ajavahemik, et liikmesriigid ja huvitatud isikud saaksid teha ettevalmistusi heakskiitmisest tulenevate uute nõuete täitmiseks.

               (8)

               Ilma et see piiraks määruses (EÜ) nr 1107/2009 sätestatud kohustusi, mis kaasnevad toimeaine heakskiitmisega, ja võttes arvesse eriolukorda, mille põhjustas üleminek direktiivilt 91/414/EMÜ määrusele (EÜ) nr 1107/2009, tuleks siiski kohaldada järgmiseid meetmeid. Liikmesriikidele tuleks pärast toimeaine heakskiitmist anda kuus kuud metobromurooni sisaldavate taimekaitsevahendite lubade läbivaatamiseks. Liikmesriigid peaksid vajaduse korral lubasid muutma, need asendama või tühistama. Erandina kõnealusest tähtajast tuleks ette näha pikem ajavahemik iga taimekaitsevahendit ja iga selle kavandatud kasutusala käsitleva, direktiivi 91/414/EMÜ III lisa kohase täieliku toimiku esitamiseks ja hindamiseks kooskõlas ühtsete põhimõtetega.

               (9)

               Kogemused komisjoni määruse (EMÜ) nr 3600/92 (6) raames hinnatud toimeainete kandmisega direktiivi 91/414/EMÜ I lisasse näitavad, et võib tekkida raskusi kehtiva loa hoidja kohustuste tõlgendamisel seoses andmetele juurdepääsuga. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, kas loa hoidja on näidanud, et tal on juurdepääs kõnealuse direktiivi II lisa nõuetele vastavale toimikule. Selline täpsustamine ei too liikmesriikidele ega loahoidjatele kaasa uusi kohustusi võrreldes kõnealuse direktiivi I lisa muutmiseks seni vastu võetud direktiividega või toimeainete heakskiitmist käsitlevate määrustega.

               (10)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (7) lisa vastavalt muuta.

               (11)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas kirjeldatud toimeaine metobromuroon kiidetakse heaks vastavalt kõnealuses lisas sätestatud tingimustele.
   Artikkel 2
   Taimekaitsevahendite uuesti hindamine
   1.   Liikmesriigid muudavad vajaduse korral määruse (EÜ) nr 1107/2009 kohaselt toimeainena metobromurooni sisaldavate taimekaitsevahendite kehtivaid lube või tühistavad need 30. juuniks 2015.
   Liikmesriigid veenduvad nimetatud tähtpäevaks eelkõige selles, et käesoleva määruse I lisas sätestatud tingimused on täidetud, välja arvatud nimetatud lisa erisätete veerus esitatud tingimused, ning et loa hoidjal on vastavalt määruse (EÜ) nr 1107/2009 artiklis 62 ja direktiivi 91/414/EMÜ artikli 13 lõigetes 1–4 sätestatud tingimustele olemas kõnealuse direktiivi II lisa nõuetele vastav toimik või juurdepääs sellele.
   2.   Erandina lõikest 1 hindavad liikmesriigid uuesti iga lubatud taimekaitsevahendit, mis sisaldab metobromurooni kas ainsa toimeainena või ühena mitmest toimeainest, mis kõik on hiljemalt 31. detsembriks 2014 kantud rakendusmääruse (EL) nr 540/2011 lisasse, lähtudes määruse (EÜ) nr 1107/2009 artikli 29 lõikes 6 sätestatud ühtsetest põhimõtetest, tuginedes direktiivi 91/414/EMÜ III lisa nõuetele vastavale toimikule ja võttes arvesse käesoleva määruse I lisa erisätete veergu. Kõnealuse hindamise alusel teevad liikmesriigid kindlaks, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast seda toimivad liikmesriigid järgmiselt:

               a)

               kui toode sisaldab metobromurooni ainsa toimeainena, muudavad liikmesriigid vajaduse korral luba või tühistavad selle hiljemalt 30. juuniks 2016, või

               b)

               kui toode sisaldab metobromurooni ühena mitmest toimeainest, muudavad vajaduse korral luba või tühistavad selle hiljemalt 30. juuniks 2016 või kuupäevaks, mis on ette nähtud loa muutmiseks või tühistamiseks vastavas õigusaktis või vastavates õigusaktides, millega asjaomane toimeaine või asjaomased toimeained on kantud direktiivi 91/414/EMÜ I lisasse või millega asjaomane toimeaine või asjaomased toimeained on heaks kiidetud, olenevalt sellest, kumb kuupäev on hilisem.

         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. august 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, mis käsitleb taimekaitsevahendite turuleviimist (EÜT L 230, 19.8.1991, lk 1).

      (3)  Komisjoni rakendusotsus 2011/253/EL, 26. aprill 2011, millega tunnistatakse põhimõtteliselt täielikuks toimik, mis on esitatud üksikasjalikuks läbivaatuseks seoses metobromurooni, S-abstsiishappe, Bacillus amyloliquefaciens subsp. plantarum D747, Bacillus pumilus QST 2808 ja Streptomyces lydicus WYEC 108 võimaliku kandmisega nõukogu direktiivi 91/414/EMÜ I lisasse (ELT L 106, 27.4.2011, lk 13).

      (4)  Komisjoni määrus (EL) nr 188/2011, 25. veebruar 2011, millega sätestatakse üksikasjalikud eeskirjad nõukogu direktiivi 91/414/EMÜ rakendamiseks seoses selliste toimeainete hindamismenetlusega, mis kaks aastat pärast kõnealuse direktiivi teatavakstegemist ei olnud veel turule viidud (ELT L 53, 26.2.2011, lk 51).

      (5)  EFSA Journal 2014; 12(2): 3541. Kättesaadav internetis: www.efsa.europa.eu.

      (6)  Komisjoni määrus (EMÜ) nr 3600/92, 11. detsember 1992, millega nähakse ette nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad (EÜT L 366, 15.12.1992, lk 10).

      (7)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus,
                  tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  Metobromuroon
                  CASi nr: 3060-89-7
                  CIPACi nr: 168

                  3-(4-bromofenüül)-1-metoksü-1-metüüluurea

                  ≥ 978 g/kg

                  1. jaanuar 2015

                  31. detsember 2024

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 11. juulil 2014 alalises taime-, looma-, toidu- ja söödakomitees metobromurooni kohta koostatud läbivaatamisaruande järeldusi, eelkõige selle I ja II lisa.
                  Üldhindamisel peavad liikmesriigid pöörama erilist tähelepanu järgmisele:

                              a)

                              töötajate ja käitlejate kaitsele;

                              b)

                              lindudele, imetajatele, veeorganismidele ja sihtrühma mittekuuluvatele maismaataimedele avalduvale ohule.

                        Vajaduse korral hõlmavad kasutustingimused riskivähendamismeetmete võtmist.
                  Taotleja esitab kinnitava teabe:

                              a)

                              metaboliitide CGA 18236, CGA 18237, CGA 18238 ja 4-bromoaniliini toksikoloogilise hindamise kohta;

                              b)

                              lindudele ja imetajatele avalduva pikaajalise ohu vastuvõetavuse kohta.

                        Taotleja esitab kõnealuse teabe komisjonile, liikmesriikidele ja ametile 31. detsembriks 2016.

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.

      II LISA
      Rakendusmääruse (EL) nr 540/2011 lisa B osasse lisatakse järgmine kanne:

                     Number

                     Tavanimetus,
                     tunnuskoodid

                     IUPACi nimetus

                     Puhtus (1)

                     Heakskiitmise kuupäev

                     Heakskiidu aegumine

                     Erisätted

                     „76

                     Metobromuroon
                     CASi nr: 3060-89-7
                     CIPACi nr: 168

                     3-(4-bromofenüül)-1-metoksü-1-metüüluurea

                     ≥ 978 g/kg

                     1. jaanuar 2015

                     31. detsember 2024

                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 11. juulil 2014 alalises taime-, looma-, toidu- ja söödakomitees metobromurooni kohta koostatud läbivaatamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu järgmisele:

                                 a)

                                 töötajate ja käitlejate kaitsele;

                                 b)

                                 lindudele, imetajatele, veeorganismidele ja sihtrühma mittekuuluvatele maismaataimedele avalduvale ohule.

                           Vajaduse korral hõlmavad kasutustingimused riskivähendamismeetmete võtmist.
                     Taotleja esitab kinnitava teabe:

                                 a)

                                 metaboliitide CGA 18236, CGA 18237, CGA 18238 ja 4-bromoaniliini toksikoloogilise hindamise kohta;

                                 b)

                                 lindudele ja imetajatele avalduva pikaajalise ohu vastuvõetavuse kohta.

                           Taotleja esitab kõnealuse teabe komisjonile, liikmesriikidele ja ametile 31. detsembriks 2016.”

         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.


title: Komisjoni rakendusmäärus (EL) nr 187/2013, 5. märts 2013 , millega muudetakse rakendusmäärust (EL) nr 540/2011 seoses toimeaine etüleeni heakskiitmise tingimustega  EMPs kohaldatav tekst

text:
               6.3.2013

               ET

               Euroopa Liidu Teataja

               L 62/10

         KOMISJONI RAKENDUSMÄÄRUS (EL) nr 187/2013,
   5. märts 2013,
   millega muudetakse rakendusmäärust (EL) nr 540/2011 seoses toimeaine etüleeni heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:

               (1)

               Toimeaine etüleen kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (4) artikliga 24b ettenähtud menetluse kohaselt. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet kõnealuse määruse kohaselt heakskiidetuna ning see on esitatud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A osa loetelus.

               (2)

               16. detsembril 2011 esitas Euroopa Toiduohutusamet (edaspidi „toiduohutusamet”) vastavalt määruse (EÜ) nr 2229/2004 artiklile 25a komisjonile oma arvamuse etüleeni läbivaatamisaruande kavandi (6) kohta. Toiduohutusamet edastas teatajale oma arvamuse etüleeni kohta. Komisjon palus esitada märkusi etüleeni läbivaatamisaruande kavandi kohta. Liikmesriigid ja komisjon vaatasid läbivaatamisaruande kavandi ja ameti arvamuse läbi alalises toiduahela ja loomatervishoiu komitees ning 1. veebruaril 2013. aastal vormistati need etüleeni käsitlevaks komisjoni läbivaatamisaruandeks.

               (3)

               Kinnitatakse, et toimeaine etüleen on määruse (EÜ) nr 1107/2009 alusel heaks kiidetud.

               (4)

               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on vaja muuta etüleeni heakskiitmise tingimusi. Eelkõige on asjakohane muuta nõutavat minimaalset puhtusastet ja seada loaga piirang, et ainet võib kasutada siseruumides kutsealasel eesmärgil. Kui liikmesriigid annavad välja etüleeni sisaldavate taimekaitsevahendite lube, pööravad nad erilist tähelepanu käitajate, töötajate ja kõrvalseisjate kaitsmisele ning sellele, et etüleen vastaks ettenähtud näitajatele, olenemata sellest, mis kujul seda kasutajale tarnitakse.

               (5)

               Seetõttu tuleks rakendusmääruse (EL) nr 540/2011 lisa vastavalt muuta.

               (6)

               Enne käesoleva määruse rakendamist tuleks liikmesriikidele, teatajale ja etüleeni sisaldavate taimekaitsevahendite lubade valdajatele anda piisavalt aega, et nad saaksid heakskiitmise tingimuste muudatustest tulenevate nõuete täitmiseks valmistuda.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. veebruarist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  EÜT L 230, 19.8.1991, lk 1.

      (3)  ELT L 344, 20.12.2008, lk 89.

      (4)  ELT L 379, 24.12.2004, lk 13.

      (5)  ELT L 153, 11.6.2011, lk 1.

      (6)  Euroopa Toiduohutusamet: Conclusion on the peer review of the pesticide risk assessment of the active substance ethylene. EFSA Journal (2012);10(1):2508. [43 lk]. doi:10.2903/j.efsa.2012.2508. Kättesaadav internetis aadressil www.efsa.europa.eu/efsajournal.

      LISA
      Rakendusmääruse (EL) nr 540/2011 lisa A osa rida 227, mis käsitleb toimeainet etüleeni, asendatakse järgmisega.

                     Number

                     Üldnimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Heakskiitmise aegumine

                     Erisätted

                     „227

                     Etüleen
                     CASi nr 74-85-1
                     CIPACi nr 839

                     Etüleen

                     ≥ 90 %
                     Asjakohane lisand: etüleenoksiid, maksimaalselt 1 mg/kg

                     1. september 2009

                     31. august 2019

                     A   OSA
                     Lubatud kasutada elukutselistel taimekasvatajatel siseruumides ainult taimekasvuregulaatorina.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 1. veebruaril 2013 etüleeni kohta koostatud läbivaatamisaruande (SANCO/2608/2008) järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu järgmisele:

                                 a)

                                 etüleeni vastavus ettenähtud näitajatele, olenemata sellest, mis kujul seda kasutajale tarnitakse;

                                 b)

                                 käitajate, töötajate ja kõrvalseisjate kaitse.

                           Vajaduse korral sisaldavad loa väljaandmise tingimused riskivähendamismeetmeid.”

         (1)  Täiendavad andmed toimeainete identifitseerimiseks ja määratlemiseks on esitatud aruannetes.


title: Komisjoni rakendusmäärus (EL) 2015/58, 15. jaanuar 2015 , millega muudetakse rakendusmäärust (EL) nr 540/2011 seoses toimeaine tepraloksüdiimi heakskiidu kehtivusaja lõppemisega  EMPs kohaldatav tekst

text:
               16.1.2015

               ET

               Euroopa Liidu Teataja

               L 10/25

         KOMISJONI RAKENDUSMÄÄRUS (EL) 2015/58,
   15. jaanuar 2015,
   millega muudetakse rakendusmäärust (EL) nr 540/2011 seoses toimeaine tepraloksüdiimi heakskiidu kehtivusaja lõppemisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
   ning arvestades järgmist:

               (1)

               Komisjoni määrusega (EL) nr 1197/2012 (2) pikendati komisjoni rakendusmääruses (EL) nr 540/2011 (3) sätestatud toimeaine tepraloksüdiimi heakskiidu kehtivusaega 31. juulini 2017.

               (2)

               Toimeaine tepraloksüdiimi heakskiidu kehtivusaja pikendamise ainus taotleja teavitas komisjoni ja referentliikmesriiki oma otsusest mitte enam taotleda heakskiidu kehtivusaja pikendamist.

               (3)

               Sellepärast on asjakohane määrata aegumistähtajaks esialgne aegumiskuupäev, mis sätestati enne määruse (EL) nr 1197/2012 vastuvõtmist.

               (4)

               Seetõttu tuleks rakendusmäärust (EL) nr 540/2011 vastavalt muuta.

               (5)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa A osa kuuendas veerus („Heakskiitmise aegumine”) real 100 (tepraloksüdiim) asendatakse kuupäev „31. juuli 2017” kuupäevaga „31. mai 2015”.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. jaanuar 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni rakendusmäärus (EL) nr 1197/2012, 13. detsember 2012, millega muudetakse rakendusmäärust (EL) nr 540/2011 seoses toimeainete atseetamipriidi, alfa-tsüpermetriini, Ampelomyces quisqualis'e (tüvi AQ 10), benalaksüüli, bifenasaadi, bromoksüniili, kloroprofaami, desmedifaami, etoksasooli, Gliocladium catenulatum'i (tüvi J1446), imasosulfurooni, laminariini, mepanipüriimi, metoksüfenosiidi, milbemektiini, fenmedifaami, Pseudomonas chlororaphis'e (tüvi MA 342), kinoksüfeeni, S-metolakloori, tepraloksüdiimi, tiaklopriidi, tiraami ja tsiraami heakskiidu kehtivuse perioodi pikendamisega (ELT L 342, 14.12.2012, lk 27).

      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).


title: Komisjoni rakendusmäärus (EL) nr 563/2014, 23. mai 2014 , millega kiidetakse heaks põhiaine kitosaan-vesinikkloriid kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011  EMPs kohaldatav tekst

text:
               24.5.2014

               ET

               Euroopa Liidu Teataja

               L 156/5

         KOMISJONI RAKENDUSMÄÄRUS (EL) nr 563/2014,
   23. mai 2014,
   millega kiidetakse heaks põhiaine kitosaan-vesinikkloriid kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmäärust (EL) nr 540/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes artikli 13 lõikega 2 ja artikli 78 lõikega 2,
   ning arvestades järgmist:

               (1)

               Määruse (EÜ) nr 1107/2009 artikli 23 lõike 3 kohaselt sai komisjon 19. detsembril 2011 CHIPRO-lt taotluse kitosaan-vesinikkloriidi heakskiitmiseks põhiainena. Taotlusele oli lisatud artikli 23 lõike 3 teises lõigus nõutav teave.

               (2)

               Komisjon palus Euroopa Toiduohutusametilt (edaspidi „toiduohutusamet”) teaduslikku abi. Toiduohutusamet esitas komisjonile tehnilise aruande asjaomase aine kohta 24. mail 2013 (2). Komisjon esitas läbivaatamisaruande ja käesoleva määruse eelnõu kitosaan-vesinikkloriidi heakskiitmise kohta alalisele toiduahela ja loomatervishoiu komiteele 20. märtsil 2014.

               (3)

               Taotleja esitatud dokumendid ning vastavalt Euroopa Parlamendi ja nõukogu määrusele (EÜ) nr 1924/2006 (3) tehtud toiduohutusameti (4) uuringute tulemused näitavad, et kitosaan-vesinikkloriid rahuldab toidu kriteeriume, mis on määratletud Euroopa Parlamendi ja nõukogu määruse (EÜ) nr 178/2002 (5) artiklis 2. Peale selle ei kasutata kitosaan-vesinikkloriidi valdavalt taimekaitsevahendina, kuid seda on sellegipoolest võimalik taimekaitses kasutada saadusena, mis koosneb nimetatud ainest ja veest. Seega tuleb seda käsitada kui põhiainet.

               (4)

               Uuringutest on ilmnenud, et kitosaan-vesinikkloriid võib eeldatavalt üldjoontes vastata määruse (EÜ) nr 1107/2009 artiklis 23 sätestatud nõuetele, eelkõige seoses komisjoni läbivaatusaruandes uuritud ja üksikasjalikult kirjeldatud kasutusviisidega. Määruse (EÜ) nr 1107/2009 artikli 13 lõike 2 kohaselt koostoimes kõnealuse määruse artikliga 6 ning arvestades teaduse ja tehnika arengut on vaja lisada teatavad heakskiitmise tingimused, mida on üksikasjalikult kirjeldatud käesoleva määruse I lisas.

               (5)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (6)

               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Põhiaine heakskiitmine
   I lisas kirjeldatud põhiaine kitosaan-vesinikkloriid kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. mai 2014

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Outcome of the consultation with member States and EFSA on the basic substance application for Chitosan hydrochloride and the conclusions drawn by EFSA on the specific points raised. („Liikmesriikide ja Euroopa Toiduohutusametiga kitosaan-vesinikkloriidi kui põhiaine heakskiitmise taotluse üle peetud konsultatsiooni tulemused ning toiduohutusameti järeldused konkreetsete tõstatatud küsimuste kohta”). 2013: EN-426.23 pp.

      (3)  Euroopa Parlamendi ja nõukogu määrus (EÜ) nr 1924/2006, 20. detsember 2006, toidu kohta esitatavate toitumis- ja tervisealaste väidete kohta (ELT L 404, 30.12.2006, lk 9).

      (4)  EFSA Panel on Dietetic Products, Nutrition and Allergies (NDA), EFSA Journal 2009; 7(9): 1289 doi: 10.2903/j.efsa.2009.1289.

      (5)  Euroopa Parlamendi ja nõukogu määrus (EÜ) nr 178/2002, 28. jaanuar 2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Üldnimetus, tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Erisätted

                  Kitosaan-vesinikkloriid
                  CASi nr: 9012-76-4

                  Ei kohaldata

                  Euroopa Farmakopöa
                  Raskemetallide suurim sisaldus: 40 ppm

                  1. juuli 2014

                  Kitosaan-vesinikkloriid peab vastama Euroopa Parlamendi ja nõukogu määruse (EÜ) nr 1069/2009 (2) ja komisjoni määruse (EL) nr 142/2011 (3) nõuetele.
                  Kitosaan-vesinikkloriidi võib kasutada vastavalt konkreetsetele tingimustele, mis on esitatud kitosaan-vesinikkloriidi läbivaatamisaruande (SANCO/12388/2013) järeldustes ning eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.

         (2)  ELT L 300, 14.11.2009, lk 1.

         (3)  ELT L 54, 26.2.2011, lk 1.

      II LISA
      Rakendusmääruse (EÜ) nr 540/2011 lisa C osasse lisatakse järgmine kanne:

                     „2

                     Kitosaan-vesinikkloriid
                     CASi nr: 9012-76-4

                     Ei kohaldata

                     Euroopa Farmakopöa
                     Raskemetallide suurim sisaldus: 40 ppm

                     1. juuli 2014

                     Kitosaan-vesinikkloriid peab vastama määruse (EÜ) nr 1069/2009 ja määruse (EL) nr 142/2011 nõuetele.
                     Kitosaan-vesinikkloriidi võib kasutada vastavalt konkreetsetele tingimustele, mis on esitatud kitosaan-vesinikkloriidi läbivaatamisaruande (SANCO/12388/2013) järeldustes ning eriti selle I ja II liites, nagu need on formuleeritud alalises toiduahela ja loomatervishoiu komitees 20. märtsil 2014.”